23. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 693 της 16/25 Οκτ. 1969 (ΦΕΚ Α΄ 215) Περί συστάσεως, συνθέσεως κλπ. Υπηρεσιακού Συμβουλίου βοηθητικού διδακτικού προσωπικού της Ανωτάτης Σχολής Καλών Τεχνών. Έχοντες υπ’ όψει: 1)Το άρθρ. 14 (παρ. 1 και 2) του Α.Ν. 553/68 «περί βοηθητικού διδακτικού προσωπικού των Ανωτάτων Εκπαιδευτικών Ιδρυμάτων», 2)την γνώμην του Συλλόγου των Καθηγητών της Ανωτάτης Σχολής Καλών Τεχνών (Συνεδρία 18.6.69) και 3)την υπ’ αριθ. 697/2.9.69 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας  Σελ. 394(β) Τεύχος 452-Σελ. 18 και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-1)Συνιστάται παρά τη Ανωτάτη Σχολή Καλών Τεχνών Υπηρεσιακόν Συμβούλιον Βοηθητικού Διδακτικού Προσωπικού εκ 3 τακτικών καθηγητών της Σχολής ταύτης, ως τακτικών μελών και ισαρίθμων καθηγητών της αυτής Σχολής ως αναπληρωματικών. 2)Ο Πρόεδρος, ο Αντιπρόεδρος και τα μέλη αυτού, τακτικά και αναπληρωματικά, ορίζονται υπό του Υπουργού Εθνικής Παιδείας και Θρησκευμάτων μετά γνώμην του Συλλόγου των Καθηγητών. Ο Γραμματεύς αυτού ορίζεται υπό του Διευθυντού της Σχολής δια πράξεως αυτού. 3)Η αρμοδιότης του Υπηρεσιακού Συμβουλίου Βοηθητικού Διδακτικού Προσωπικού της Ανωτάτης Σχολής Καλών Τεχνών ανάγεται εις παν θέμα αφορών εις την υπηρεσιακήν κατάστασιν του ανωτέρω προσωπικού. 4)Δια την λειτουργίαν του Συμβουλίου τούτου εφαρμόζονται κατ’ αναλογίαν τα εκάστοτε ισχύοντα δια το Υπηρεσιακόν Συμβούλιον Διοικητικού Προσωπικού της Ανωτάτης Σχολής Καλών Τεχνών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 